text: দ্রষ্টি ধামি (জন্ম: ১০ই জানুয়ারি ১৯৮৫) হলেন একজন ভারতীয় অভিনেত্রী এবং মডেল।  তিনি গীত - হুই সাবসে পারাই-এ গীত চরিত্রে, মধুবালা - এক ইশক এক জুনুন-এ মধুবালা চরিত্রে এবং সিলসিলা বদলতে রিশতো কা-এ নন্দিনী চরিত্রে অভিনয়ের মাধ্যমে ব্যাপক জনপ্রিয়তা অর্জন করেছেন। 
  
  ২০১৩ সালে, ধামি নৃত্য পরিচালক সালমান ইউসুফ খানের সাথে কালার্স টিভিতে প্রচারিত নৃত্য বিষয়ক জনপ্রিয় রিয়ালিটি অনুষ্ঠান ঝলক দিখলা যা ৬ষ্ঠ আসরে প্রতিযোগী হিসেবে অংশগ্রহণ করেছিলেন; যেখানে তিনি জয়লাভ করেছিলেন। তার যোগ্যতার মাধ্যমে তিনি নিজেকে ভারতীয় টেলিভিশন জগতে শীর্ষ অভিনেত্রী হিসাবে নিজেকে প্রতিষ্ঠিত করেছেন।
  
  প্রারম্ভিক জীবন 
  দ্রষ্টি ধামি ১৯৮৫ সালের ১০ই জানুয়ারি তারিখে ভারতের মহারাষ্ট্রের মুম্বাইয়ের একটি গুজরাতি পরিবারে জন্মগ্রহণ করেছেন। তিনি মেরি ইম্যামেকুলেট গার্লস হাই স্কুল হতে স্কুল জীবনের পড়াশোনা সম্পন্ন করেছেন এবং পরবর্তীতে তিনি মুম্বইয়ের মিঠিবাাই কলেজে পড়াশোনা করেছেন, যেখানে তিনি সমাজবিজ্ঞান বিভাগ হতে ডিগ্রি অর্জন করেছেন। মডেলিংয়ে প্রবেশের পূর্বে , ধামি একজন প্রশিক্ষক নৃত্যশিল্পী ছিলেন। ধামি একটি রক্ষণশীল পরিবারে একজন সদস্য।
  
  অন্যান্য কাজ 
  দ্রষ্টি ধামি "সেভ আওয়ার প্ল্যানেট"-এর আন্দোলনকে সমর্থন করার জন্য ক্যানিচারমেন্ট সপ্তাহ ২০১১ এবং ২০১৩-এর মুখপাত্র ছিলেন। ২০১৬ সালে, তিনি পরিবেশগতভাবে পরিচ্ছন্ন ভারত (স্বচ্ছ ভারত অভিযান)-এর জন্য স্বাস্থ্য সুরক্ষা ২০১৭-এর উদ্যোগের অংশ ছিলেন। তিনি টিম 'ডি' সেলিব্রিটি চ্যাম্পিয়নশিপ ২০১৬-এর অধিনায়কও ছিলেন, যেখানে তিনি ৭৮টি টেলিভিশন ব্যক্তিত্বের সমন্বয়ে গঠিত ছয়টি দল বাচ্চাদের পড়াশোনা ও খাবারের জন্য সহায়তা করার জন্য প্রতিযোগিতা করেছিলেন। তিনি উক্ত প্রতিযোগিতা জয়লাভ করেছিলেন এবং সেলিব্রিটি চ্যাম্পিয়নশিপের 'আই হেল্প এ কিড.কম'-এর একটি পুরস্কার লাভ করেছিলেন। ২০১৭ সালে, ধামি বাজাজ ব্রাহ্মী আমলা আয়ুর্বেদিক চুলের তেলের মুখপাত্র হয়েছিলেন।
  
  ব্যক্তিগত জীবন 
  ২০১৫ সালের ২১শে ফেব্রুয়ারি তারিখে দ্রষ্টি ধামি ঐতিহ্যবাহী এক হিন্দু অনুষ্ঠান আয়োজনের মধ্য দিয়ে ব্যবসায়ী নীরজ খামেকার সাথে বিবাহ বন্ধনে আবদ্ধ হয়েছেন। সুহাসী ধামি নামে টেলিভিশন অভিনেত্রী তার বড় ভাই জয়শিল ধামির সাথে বিয়ে করেছেন। ধামি বলেছিলেন যে তার শ্বশুরবাড়ির লোকেরা যখন তার কাজের কথা আসে তখন তাকে খুব সমর্থন করে।
  
  মিডিয়া 
  বোম্বে টাইমস তাকে টেলিভিশনে "নুমেরো উনো" অভিনেত্রী বলে অভিহিত করেছিল। দ্রষ্টি ধামি তার শৈলী এবং ফ্যাশন বোধের জন্যও বেশ পরিচিত। তিনি ভারতের সর্বাধিক উপার্জনকারী টেলিভিশন অভিনেত্রীদের মধ্যে একজন। ২০১১ সালে, টেলিচক্কর ডট কমের মাধ্যমে পরিচালিত জরিপে টেলিভিশনে তাকে "সবচেয়ে আকাঙ্ক্ষিত অভিনেত্রী" হিসাবে নির্বাচিত করা হয়েছিল।
  
  আরও দেখুন 
  
  হিন্দি টেলিভিশন অভিনেত্রীদের তালিকা
   ভারতীয় টেলিভিশন অভিনেত্রীদের তালিকা
  
  তথ্যসূত্র
  
  বহিঃসংযোগ 
  
       
       
      
  বিষয়শ্রেণী:বিগ বসের প্রতিযোগী
  বিষয়শ্রেণী:ফিয়ার ফ্যাক্টর: খাত্রোঁ কে খিলাড়ি-এ অংশগ্রহণকারী
  বিষয়শ্রেণী:গুজরাতি ব্যক্তি
  বিষয়শ্রেণী:১৯৮৫-এ জন্ম
  বিষয়শ্রেণী:ভারতীয় ধারাবাহিক নাটক অভিনেত্রী
  বিষয়শ্রেণী:জন্মের স্থান অনুপস্থিত (জীবিত ব্যক্তি)
  বিষয়শ্রেণী:হিন্দি টেলিভিশনের অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:জীবিত ব্যক্তি
title: দ্রষ্টি ধামি